ဟယောဂိုခရိုင်

ဟယောဂိုခရိုင် (兵庫県, ဟယောဂိုခန်း) သည် ဂျပန်နိုင်ငံ၊ ဟွန်းရှူးကျွန်း၊ ခန်းဆိုင်းဒေသရှိ ခရိုင်တစ်ခု ဖြစ်သည်။ လူဦးရေစုစုပေါင်း ၅,၄၆၉,၇၆၂ ဦး (၂၀၁၉ ခုနှစ်၊ ဇွန်လ ၁ ရက်နေ့အရ) နေထိုင်ကြသည်။ ဧရိယာအကျယ်အဝန်းသည် ၈၄၀၀ စတုရန်းကီလိုမီတာ (၃၂၀၀ စတုရန်းမိုင်) ရှိသည်။ ဟယောဂိုခရိုင်သည် အရှေ့ဘက်တွင် ကျိုတိုစီရင်စု၊ အရှေ့တောင်ဘက်တွင် အိုဆာကာစီရင်စု၊ အနောက်ဘက်တွင် အိုခယမခရိုင်နှင့် တော့တိုရိခရိုင်တို့ ရှိကြသည်။ ခိုးဘဲမြို့သည် ဟယောဂိုခရိုင်၏ အကြီးဆုံးမြို့ ဖြစ်သည်။ ဂျပန်တစ်နိုင်ငံလုံးအတိုင်းအတာဖြင့် ၇ ခုမြောက် အကြီးဆုံး ဖြစ်သည်။ ခရိုင်အတွင်း အခြားအဓိကကျသည့် မြို့များမှာ ဟိမဲဂျိမြို့၊ နိရှိနိုမိယမြို့နှင့် အမဂဆခိမြို့တို့ ဖြစ်သည်။ ဟယောဂိုခရိုင်၏ ပင်မကုန်းမြေသည် ဂျပန်ပင်လယ်မှ ဆဲတိုကုန်းတွင်းပင်လယ်အထိ ဖြန့်ကျက်တည်ရှိသည်။ အဝဂျိကျွန်းသည် ခရိုင်အတွင်းတည်ရှိသည့် သေးငယ်သည့် ကျွန်းတစ်ခုဖြစ်ကာ ဆဲတိုကုန်းတွင်းပင်လယ်၏ အရှေ့ဘက်တွင် တည်ရှိသည်။ ဂျပန်နိုင်ငံ အနောက်ပိုင်းတွင် ဟယောဂိုခရိုင်သည် စီးပွားရေး၊ ပို့ဆောင်ဆက်သွယ်ရေးတို့အတွက် အချက်အချာကျသည်။ ထို့အပြင် ခရီးသွားနေရာလည်း ဖြစ်သည်။ ခရိုင်၏ ၂၀ ရာခိုင်နှုန်းသော နယ်မြေဧရိယာကို သဘာဝဥယျာဉ်ပန်းခြံများအဖြစ် သတ်မှတ်ထားသည်။ ဟယောဂိုခရိုင်တွင် ပါဝင်သည့် ခိုးဘဲမြို့ပြဧရိယာနှင့် အိုဆာကာမြို့ပြဧရိယာတို့သည် ဂျပန်နိုင်ငံတွင် ဒုတိယမြောက်လူဦးရေအထူထပ်ဆုံး မြို့ပြဧရိယာ ဖြစ်သည်။ ဂျီဒီပီအားဖြင့် ကမ္ဘာပေါ်တွင် ထုတ်လုပ်မှုအမြင့်ဆုံး ဧရိယာများထဲမှ တစ်ခု ဖြစ်သည်။ ဂျပန်နိုင်ငံတွင် လူဦးရေအထူထပ်ဆုံး မြို့ပြဧရိယာမှာ "ကြီးမားသည့် ကျိုတိုမြို့ပြဧရိယာ" (Greater Kyoto Area) ဖြစ်သည်။ သမိုင်းကြောင်း လက်ရှိကာလ ဟယောဂိုခရိုင်သည် ယခင်က ဟရိမ၊ တဂျိမ၊ အဝဂျိစသည့် ပြည်နယ်များနှင့် တန်းဘနှင့် ဆက်ဆွတ်ပြည်နယ်တို့၏ အစိတ်အပိုင်း ဖြစ်ခဲ့သည်။ ဟဲအိအန်ခေတ်ကာလအဆုံးပိုင်းနီးကပ်လာချိန် ၁၁၈၀ ခုနှစ်တွင် ဘုရင် အန်းတိုခု၊ တိုင်းရနိုခိယောမိုရိသည် အင်ပါယာတရားရုံးကို ခဏတာ ဖုခုဟရသို့ ရွှေ့ပြောင်းခဲ့သည်။ ဖုခုဟရသည် လက်ရှိခိုးဘဲမြို့ရှိသည့် နေရာ ဖြစ်သည်။ ငါးလကြာ မြို့တော်အဖြစ် ရှိခဲ့သည်။ ဟိမဲဂျိရဲတိုက်သည် ဟိမဲဂျိမြို့တွင်ရှိပြီး ယူနက်ကိုကမ္ဘာ့အမွေအနှစ်စာရင်းဝင်နေရာ ဖြစ်ခဲ့သည်။ ၁၉၉၅ ခုနှစ်တွင် ပြင်းအား ၆.၉ မဂ္ဂနီကျုရှိသည့် ဟန်းရှင်းငလျင်ကြီး လှုပ်ခတ်ခဲ့ရာ ဟယောဂေ့ါခရိုင်တောင်ပိုင်းသည် ဆိုးဆိုးရွားရွား ပျက်စီးခဲ့သည်။ ငလျင်သည် ခိုးဘဲမြို့နှင့် အဝဂျိမြို့တို့များသာမက နိရှိနိုမိယမြို့၊ အရှိယမြို့နှင့် အနီးအနားရှိ အိုဆာကာစီရင်စုရှိ အဓိကနေရာများကို ဖျက်ဆီးပစ်ခဲ့သည်။ ငလျင်ကြောင့် လူ ၆၅၀၀ နီးပါးသေဆုံးခဲ့သည်။ ပထဝီသွင်ပြင် ဟယောဂိုခရိုင်တွင် ပင်လယ်ကမ်းရိုးတန်းနှစ်ခု ရှိသည်။ ခရိုင်၏ မြောက်ဘက်တွင် ဂျပန်ပင်လယ်ရှိပြီး တောင်ဘက်တွင် ဆဲတိုကုန်းတွင်းပင်လယ်ရှိသည်။ ခိအိရေလက်ကြားသည် ပစိဖိတ်သမုဒ္ဒရာကမ်းရိုးတန်းနှင့် ဟယောဂိုခရိုင်၏ နယ်မြေကို ပိုင်းခြားပေးထားသည်။ တိုယောအိုခမြို့မှလွဲ၍ ခရိုင်မြောက်ပိုင်းသည် လူနေထိုင်မှု နည်းပါးသည်။ ခရိုင်အလယ်ပိုင်းရှိ ကုန်းမြင့်ဒေသများတွင် ရွာငယ်လေးများ၌သာ လူနေထိုင်မှု ရှိသည်။ ခရိုင်၏ လူနေထိုင်မှုအများဆုံးအပိုင်းမှာ တောင်ဘက်ကမ်းရိုးတန်း ဖြစ်သည်။ ၎င်းနေရာသည် အိုဆာကာ - ခိုးဘဲ - ကျိုတိုမြို့ပြဧရိယာတွင် ပါဝင်သည်။ အဝဂျိသည် ကျွန်းတစ်ခုဖြစ်ကာ ကုန်းတွင်းပင်လယ်နှင့် အိုဆာကာပင်လယ်အော်ကို ပိုင်းခြားပေးထားသည်။ ဤကျွန်းသည် ဟွန်းရှူးကျွန်းနှင့် ရှိခိုခုကျွန်းအကြား တည်ရှိသည်။ နွေရာသီကာလ ခရိုင်၏ ရာသီဥတုမှာ ပူပြင်း၍ စိုထိုင်းသည်။ ဆောင်းရာသီကာလတွင် ခရိုင်မြောက်ပိုင်းသည် နှင်းများစွာကျဆင်းသည်။ ခရိုင်တောင်ပိုင်းမှာမူ အခါအားလျော်စွာ အနည်းငယ်သာ ကျဆင်းတတ်သည်။ ဟယောဂိုခရိုင်နှင့် နယ်နိမိတ်ချင်းထိစပ်နေသည့် ဒေသများမှာ အိုဆာကာစီရင်စု၊ ကျိုတိုစီရင်စု၊ တော့တိုရိခရိုင်နှင့် အိုခယမခရိုင်တို့ ဖြစ်သည်။ ၂၀၀၈ ခုနှစ်၊ မတ်လ ၃၁ ရက်နေ့အချက်အလက်အရ ခရိုင်၏ ကုန်းမြေဧရိယာ၏ ၂၁ ရာခိုင်နှုန်းသည် အမျိုးသားဥယျဉ်နယ်မြေများ ဖြစ်သည်။ ၎င်းအမျိုးသားဥယျာဉ်နယ်မြေများမှာ ဆန်းအင်းခိုင်းဂန်းနှင့် ဆဲတိုနိုင်းခန်းအမျိုးသားဥယျာဉ်၊ ဟယောနိုဆန်း - အုရှိရိုယမ - နဂိဆန် အမျိုးသားဥယျာဉ်၊ အဆဂေါ့ဂွန်းဇန်၊ ဟရိမချူးဘုခယူးယော၊ အိနဂဝခဲခိုခု၊ အိဇုရှိ - အိတိုအိ၊ ခဆဂတယမ - ဆန်းဂမိနဲ၊ ခိယောမိဇု - တိုးဂျောခို - တချိအိခုအိ၊ အွန်းဇုအိ - ချိခုဆ၊ ဆဲဘန်းခယူးရော၊ ဆက်ပိခို - မိနဲယမ၊ တဂျိမဆန်းဂခုနှင့် တခိရန်းဇန်ခရိုင်အမျိုးသားဥယျာဉ်တို့ ဖြစ်ကြသည်။ လက်ရှိကာလ မြို့များ မြို့ပြများ ဟယောဂိုခရိုင်အတွင်း မြို့ပြ ၃၀ ခု တည်ရှိသည်။ ၎င်းတို့မှာ အောက်ပါအတိုင်း ဖြစ်သည်။ မြို့များ ဒေသတစ်ခုချင်းစီတွင် အောက်ပါမြို့ငယ်များလည်း ပါဝင်သည်။ ကျွန်းများ အဝဂျိကျွန်း အိအဲရှိမကျွန်းများ ဟယောဂိုခရိုင်တွင် အဓိကကျသည့် လူလုပ်ကျွန်းနှစ်ခု ရှိသည်။ ဆိပ်ကမ်းကျွန်း ရော့ခိုးကျွန်း အမျိုးသားဥယျာဉ်များ ဟယောနိုဆန်း - အုရှိရိုယမ -နဂအိဆန် အမျိုးသားဥယျာဉ် ဆန်းအင်းခိုင်းဂန်းအမျိုးသားဥယျာဉ် ဆဲတိုနိုင်းခိုင်းအမျိုးသားဥယျာဉ် ပေါင်းစပ်ထားသည့် ဒေသများ နောင်တွင် ပေါင်းစပ်မည့်ဒေသများ အခိုးမြို့နှင့် အခိုးအရပ် (ခမိဂိုးရိ) ကို ပေါင်းစပ်ရန် စီစဉ်ထားသည့်။ ပေါင်းစပ်လိုက်သော်လည်း မြို့၏ အမည်သည် "အခိုး" ဟူသည့် အမည်သာ ကျန်ရှိနေမည် ဖြစ်သည်။ ပေါင်းစပ်မှု အောင်မြင်သွားပါက အခိုးအရပ်သည်လည်း ပျော်ကကွယ်သွားမည် ဖြစ်သည်။ သို့သော် ထိုပေါင်းစပ်မှုသည် မဖြစ်မြောက်သေးပေ။ စီးပွားရေး ဟယောဂိုခရိုင်၏ စီးပွားရေးတွင် စိုက်ပျိုးရေး၊ သစ်လုပ်ငန်းနှင့် ငါးဖမ်းလုပ်ငန်းများသည် အဓိကနေရာတွင် ပါဝင်ကြသည်။ ထို့အပြင် စီရင်စုတွင် အိုင်တီလုပ်ငန်းများ၊ များစွာသော အကြီးစားစက်ရုံများ၊ သတ္တုနှင့် ဆေးဝါးလုပ်ငန်းများလည်း ရှိသည်။ ခိုးဘဲဆိပ်ကမ်းသည် ဂျပန်နိုင်ငံ၏ အကြီးဆုံးသောဆိပ်ကမ်းများထဲမှ တစ်ခု ဖြစ်သည်။ ခိုးဘဲဆိပ်ကမ်းတွင် ကမ္ဘာ့အမြန်ဆုံး စူပါကွန်ပျူတာများကို ထုတ်လုပ်လျက်ရှိသည်။ ၁၉၇၅ ခုနှစ်ကတည်းက ဟယောဂိုခရိုင်သည် ခိုးဘဲဆိပ်ကမ်းကို နျူကလီးယားကင်းစင်သည့်ဇုန်အဖြစ် ဥပဒေသတ်မှတ်ထားခဲ့သည်။ ဟယောဂိုခရိုင်သည် ဟန်းရှင်းစက်မှုဒေသ၏ အစိတ်အပိုင်းတစ်ခု ဖြစ်သည်။ ခိုးဘဲမြို့နှင့် ဟရိမမြို့တွင် ရိခန်းသုတေသနအင်စတီကျု နှစ်ခုရှိသည်။ ဟရိမမြို့တွင် SPring-8 ဟုအမည်ရှိသည့် သုတေသနနေရာလည်း ရှိသည်။ ယဉ်ကျေးမှု ဂျပန်နိုင်ငံ၏ နိုင်ငံ့ရတနာများ ခတိုးဒေသရှိ ချောခိုးဂျိ ခမိမြို့၊ ဟယောဂို (မိခတ)ရှိ ချောရခုဂျိ ဟိမဲဂျိမြို့ရှိ ဟိမဲဂျိရဲတိုက် (ယူနက်စကိုကမ္ဘာ့အမွေအနှစ်စာရင်းဝင်နေရာ) ခဆိုင်းမြို့ရှိ အိချိဂျောဂျိ အိုနိုမြို့ရှိ ဂျောဒိုဂျိ ခခိုဂဝမြို့ရှိ ခခုရင်းဂျိ ခိုးဘဲမြို့ရှိ တိုင်းဆန်းဂျိ ဂျပန်နိုင်ငံ၏ သမိုင်းဝင်အဆောက်အဦများရှိသည့်အတွက် ထိန်းသိမ်စောင့်ရှောက်ထားသည့် ဒေသများ အိဇုရှိ ခိတနိုချော၊ ယမမိုတိုလမ်း ဆဆယမမြို့ ပြတိုက်များ Asago Art Village in Asago Ashiya City Museum of Art & History in Ashiya Hakutsuru Fine Art Museum in Higashinada Ward, Kobe Himeji City Museum of Art in Himeji Hyōgo Prefectural Museum of Art in Nada Ward, Kobe Kobe City Museum in Chuo Ward, Kobe Kobe Maritime Museum in Chuo Ward, Kobe Kosetsu Museum of Art in Higashinada Ward, Kobe Tekisui Museum of Art in Ashiya Osamu Tezuka Manga Museum in Takarazuka ပညာရေး တက္ကသိုလ်များ အထက်တန်းကျောင်းများ အားကစား ခရီးသွားလုပ်ငန်း ပွဲတော်များ ပို့ဆောင်ဆက်သွယ်ရေး ပြင်ပလင့်များ Official Hyōgo prefecture homepage Hyōgo prefecture tourist guide 15 February 2008 ၌ မော်ကွန်းပြန်ကြည့်စက်တွင် မော်ကွန်းတင်ပြီး . Hyōgo Business & Cultural Center Medical Services in Hyōgo prefecture ကိုးကား